Ezihlomela Kwi Sigidimi Sama-Xosa

LOVEDALE, SOUTH AFRICA, SEPTEMBER 1, 1872.

EZIVELA KUBABALELANI.

U-Rarabe ufuna ukwazi ukuba U-W. N. Gaba uti ukulobola kulungile, akulungile sinina? Maka- yi cacise into ayitetayo.

U-Josiah Matodlana, wase Alexandria, uti isifo sokohlokohlo asikuko nokuba sibe sandile ebantwaneni ngobu busika. Unomnqweno wokunga singaxika *Isigidimi* ukupuma kwaso.

Ku Sneymesi Vazidlule.—Siyakubulela nge- mbali yako ebonisa iziqamo zobunxila. Okwa- ngoku inde kakulu kweli pepa le *Sigidimi,* kodwa soyigcina njengoko uyiguqule ngako, size silinge ukuyishicilela siyifinyezile.

U-Xoba Kaliwa wase Natal, upendula U-W. Klass Mhulushe, uti umzali ubiza into emfaneleyo xa afuna ikazi. Uti yena akaboni ukuba ukulobola kuyalelwa Ezibalweni; uti inkatazo zomana ukubako pakati kwendoda nomfazi nokuba kulotyolwe nokuba akulotyolwanga, kengoko akunakutiwa zibangwa likazi.

U-Jeremiah Masingata ubala ngo Hlebihashe osand’ ukububa E-Ncwazi. Ubengakoliwe noko umfazi wake ebe ngu Mkristu. Kute ngoku ebe- gula kwako Amakristu ayekumfundisa ngendlela eya ezulwini, koko usuke wawagxota. Ute kodwa akubona ukuba itemba lokupila aliko, wawabiza. Ambuzile ukuba unatemba lantona, wati yena unje ngomntu ofuna into emnyameni. Kuhlala kuyin- gozi ukuzidukisa indaba ezilungileyo, kude kufike iyure yokugqibela.

U-P. J. Pakati, wase Cradock, uvumela U-P. Kalipa ukuti utywala makutetwe ngabo, ngokuba bonakalisa umsebenzi ka Tixo. Uti uke ababone nabafundisi bentsapo besela xa bahambele intsapo zabo. Yena ngokwake akabuseli. Uti ukupen- dula U-Mackoy, utywala obu asibubo bodwa obubanga ukulwa, nokutuka, nombulo. Eyona mbangi yezizinto yintliziyo yomntu xa ingeka guqulwa lufefe luka Tixo. Ku John Mahaley uti—“Funda *Isigidimi* sika April nempendulo yam kwesika May pambi kokuba uti andiyiqondi into oyitetayo, napambi kokuba uti impendulo yam ayibekisele entweni.”

U A. T. Peppetta, wase Graaff Reinet upen­dula umfo oti into eyaziwa ngabashumayeli abantsundu kukulilisa abafazi ngapezu kokufundisa abantu. Impendulo yake ibekisele ekutini lenteto ilucuku, kanti ucuku yinto ewonakalisayo umse­benzi ka Tixo ukuba ayilunyukelwanga. Uti kanjako Amakristu makalumkele ukwenza izinto angaba nokuhlekwa ngazo ngamaqaba afundileyo. Kanjalo ubalisa ngokuba kube kuko iholide E- Graaff Reinet ngo 6 ka August; nokuba ngalo mini Ilaukazi latshela endlwini nomntwana walo. Indlu yalo ibe ifulelwe ngamaxamba amadala eswekile. Libe linxilile ukuze oku kubeko, lisele utywala babe Lungu.

U-Mninindlu ubala ngokuti amadodana afu- nd levo akufanelekile ukuba atshaye icuba. Uti baninzi abati bakuhambela ezindlwini zabahlobo babo sebefika betshaya bengacelanga nemvumelo yokwenjenjalo. Icuba eli libanga ukuba abantu bapulukwe yimali yabo nalixesha. Kanjalo uti akufanelekile kanye ukutshaya kwentombi. Iqi- nga alinikayo lelokuba baze bonke abangekazeki bafune abafazi abangatshayiyo. Siyakolwa nati ukuba eliqinga lilungile.

INTLANGANISO YEREMENTE E-TSOMO.

Intlanganiso yomnyaka yeremente, yama Wesile isand’ ukubako E-Tsomo Post etyalikeni yakona. Abantu bebebaninzi kangangokude abanye ba swele indawo beme pandle, noko lotyalike inokwanela abantu abakuma 600. Intlanganiso leyo ivulwe ngomtandazo ; wazake emva kwawo U-Rev. Charles Pamla wabika ukuba esihlalweni uza kuba ngu Captain Blyth.

Kuleseshwe ke ipepa elixela isimo seremente kona; labonisa ukuba inani labantu beremente ngama 405, abasalingwayo 197, bebonke ngama 602; indawo zokushumayela zima 33; izikolo zemini zi 10 zinabantwana abakuma 40 kwisikolo sinye.

Imali eyamkelwe ngalo mnyaka imi ngolu- hlobo :—

Erolelwe ukuquba ilizwi £50 4 0

Eyetikiti neyeklasi 60 0 0

Erolelwe izikolo 50 0 0

Eyokuxasa izikolo ivela kwi Government 80 0 0

£210 4 0

Kute emva koko kwateta U-Captain Blyth no Rev. James Morris, no Mr. McGlashan, no Mr. Levey, nenkosi engu Janjasie nengu Feltman, nabanye. Imali ehlanganisiweyo ekupeleni kwe- ntlanganiso ibe £67 12s. 6d., yayidlula eyanya- kenye nge £17 8s. 6d. Abanye barole imali abanye barola ukudla nempahla ehambayo.

U-Nkohla Falati, wase Roxeni, upendula U-Gaba ngokulobola. Uti—

1. Kuyinyaniso ukuba yinto ekoyo futi ukuti xa kuko abafana ababini abafuna ukufilisha intombi, aze yena uyise wayo akangele kwelo linomzi ongade walamane nomntu. Maxa wambi liti nexego elidala lizeke intombi njengo kungati lise ngu mfana; kuti ukulobola oku ngamanye amaxa kubangele ukuba uyise wentombi ayipate kanzima, ayibete ngentonga nezibokwe.
2. Ubuza ukuba U-W. K. Gaba xa eteta ngo­kulobola ubekiselela kwinto ekube kuyiyo Ema- xoseni na, nokuba uteta into ekuyiyo ngoku pakati kwama Kristu. Amakristu wona akasateni namasiko obuhedeni, namaxesha ebesenziwa ngawo lomasiko, kuba ebe ngengawo amaxesha alungileyo.
3. Ukulobola asikuko ukunikana nokwamkela kubeke kufunwa ubuhlobo ; kukutengisa nokute- ngelana, abe omnye efuna inzuzo. Ubunyaniso balendawo abungeguqulwe ngamazwi odwa.
4. Kuti ukuba kulotyolwe ize indoda izive ikululekile ukuba impate kanzima, imbandezele umfazi wayo. Ewe okwenene angazimela kodwa abe seleke wacinezelwa.

5 Ngokwenza ubuhlobo obo uteta ngabo, okwe- nene ingake inge iko londawo mhla kwatshatwa. Kodwa uyise wentombi ubefanele ukuba ubuhlo- bo bake angabubonisi ngokubandezela intombi yake kuba ebandezela umntu oyizekayo. Pakati kwa Makristu antsundu zibaninzi kanye indleko ezingeniswa ngumtshato. Kuwe W. K. Gaba nditi uze ungandipenduli ungakange uyici- nge lento upantsi kwengubo yako.

UKUBUBA KUKA NOYI OMNYE WABA- NTSUNDU ABAGUQUKA KWASE NTLOKO.

U-Noyi, abebesebemti ukumbiza ngu R. Balfour ngoku ebesele ngu Mkristu, ubube Elujilo ngo 30 ka July. Ube selefikile kuma 80 eminyaka ngobudala. Ube ngumfo odumileyo, obekiweyo ngabo bonke abamaziyo, ngomnye wabokuqala abayamkelayo Igospile. Wati efika kweli lizwe U-Rev. John Brownlee waba sele ngumshumayeli kakade.

Wati kuminyaka ema 60 edluleyo ehamba indlela yake waqubisana nomfundisi ongu Wil­liams, waza ke wamva eshumayela. Kwaye kum- hla aze eve ngo Nyana ka Tixo, nangokubafela kwake aboni. Wati eyishiya londawo laba seli- mgene ilizwi, wahlaziywa kuye U-Kristu kwa ngalo mini. Wazinikela Enkosini kwa ngalo mini; kodwa kude kwafika U-Rev. Mr. Chalmers enge- kabaptizeshwa.

Kute kwiminyaka emitandatu kwa bonakala ukuba buyamngenela ubutataka bobuxego ; ubumfama buhle bamfikela. Uteke noko angasaziqondiyo izinto ezimrauleyo akakuyeka kona ukutandaza wakuquba kwada kwase kupeleni.

Ute umhlobo otile obemazi kwa kudala waya kumbona kweziveki zokuba aze kububa; wati ngokunxamela ukunga londoda indala angayi kumbuza into ezindala wateta ngabafundisi abango Bennie no Brownlee no Thompson no Chalmers. Kute bakukankanywa wanga ubuyela kwase kuziqondeni kwake izinto ; zapalala inyembezi waza wati “ ngoku ndiyaqala ukubona.” La ngamazwi agqibele ngawo ukuteta apa elizweni.

Ngoku yena uye kupumla, imisebenzi yake iyamlandela. Ubengomnye wama Kristu alungi- leyo pakati kwama Kristu antsundu.

Izinto zahlukile kanye ngoku koko bezikuko kwiminyaka ema 60 edluleyo, kuba oko umfundisi ubemnye kulentlango ingaka obehamba esiti “Lu- ngisani umendo ka Yahova.” Ngoku siti ukuteta izikolo zetu, nendlu zetyalike, nabafundisi bentsapo, ezonto zingamakulu ; siti abakoliweyo bangamawaka. Imbewu iwele kumhlaba olungileyo, esinako ke ukuti kuko umsebenzi omkulu owenze- kileyo. U-Noyi yena okwake umkile kwodwa yona impembelelo yake yokulungileyo ayinakuci- nywa bani.

IZINTO NGEZINTO.

E-Rini kuko umfo ontsundu ofunyenwe efile, ebulewe butywala.

E-Fort Beaufort.—Inxenye yamapolisa abe- kona kutiwe makaye kwele Diamondi.

Umbona Namazimba kutiwa anqabile kanye E-Aliwal nakweminye imizi ekulomacala.

E-Queenstown kuko iqela labantsundu elise- matyaleni ngenxa yokutenga nokutengisa idia- mondi ezibiweyo.